CELEX: 32011R0796
Language: el
Date: 2011-08-08 00:00:00
Title: Εκτελεστικός κανονισμός (ΕΕ) αριθ. 796/2011 της Επιτροπής, της 8ης Αυγούστου 2011 , για την 155η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

10.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 205/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 796/2011 ΤΗΣ ΕΠΙΤΡΟΠΉΣ
   της 8ης Αυγούστου 2011
   για την 155η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α), το άρθρο 7α παράγραφος 1 και το άρθρο 7α παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και άλλων οικονομικών πόρων.
            
         
               (2)
            
            
               Στις 29 Ιουλίου 2011, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει δύο νομικά πρόσωπα, ομάδες ή οντότητες στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Αποφάσισε επίσης να τροποποιήσει δύο καταχωρίσεις του καταλόγου.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 πρέπει να επικαιροποιηθεί ανάλογα,
            
         
               (4)
            
            
               Προκειμένου να διασφαλισθεί η αποτελεσματικότητα των προβλεπόμενων στον παρόντα κανονισμό μέτρων, ο παρών κανονισμός θα πρέπει να τεθεί σε ισχύ αμέσως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Αυγούστου 2011.
      
         
            Για την Επιτροπή, εξ ονόματος του Προέδρου,
         
            Προϊστάμενος Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      
                  (1)
               
               
                  Οι ακόλουθες καταχωρίσεις προστίθενται υπό τον τίτλο «Νομικά πρόσωπα, ομάδες και οντότητες»:
                  
                              α)
                           
                           
                              
                                 «Emarat Kavkaz (Εμιράτο του Καυκάσου). Άλλες πληροφορίες: α) έχει ενεργό δράση κυρίως στη Ρωσική Ομοσπονδία, το Αφγανιστάν και το Πακιστάν, β) υπό την ηγεσία του Doku Khamatovich Umarov. Η ημερομηνία κατονομασίας αναφέρεται στο άρθρο 2α παράγραφος 4 στοιχείο β): 29.7.2011.»
                              
                           
                        
                              β)
                           
                           
                              
                                 «Tehrik-e Taliban Pakistan (TTP) (επίσης γνωστή ως α) Tehrik-I-Taliban Pakistan, β) Tehrik-e-Taliban, γ) Pakistani Taliban, γ) Tehreek-e-Taliban). Άλλες πληροφορίες: α) η Tehrik-e Taliban έχει τη βάση της σε περιοχές φυλετικών ομάδων κατά μήκος των συνόρων Αφγανιστάν/Πακιστάν, β) δημιουργήθηκε το 2007 και αρχηγός της είναι ο Hakimullah Mehsud, γ) ο Wali Ur Rehman είναι ο εμίρης της οργάνωσης TTP για το Νότιο Waziristan. Η ημερομηνία κατονομασίας αναφέρεται στο άρθρο 2α παράγραφος 4 στοιχείο β): 29.7.2011.»
                              
                           
                        
            
                  (2)
               
               
                  Η καταχώριση «Hakimullah Mehsud (επίσης γνωστός ως α) Hakeemullah Mehsud, β) Zulfiqar). Ημερομηνία γέννησης: περίπου 1979. Τόπος γέννησης: Πακιστάν. Υπηκοότητα: πακιστανική. Άλλες πληροφορίες: α) αναφέρεται ότι έχει γεννηθεί στο Νότιο Waziristan, Πακιστάν, β) πιστεύεται ότι διαμένει στο Πακιστάν, γ) αρχηγός της οργάνωσης Tehrik-i-Taliban Pakistan, που έχει τη βάση της σε περιοχές φυλετικών ομάδων κατά μήκος των συνόρων Αφγανιστάν-Πακιστάν. Η ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 21.10.2010.» υπό τον τίτλο «Φυσικά πρόσωπα» αντικαθίσταται από τα ακόλουθα:
                  «Hakimullah Mehsud (επίσης γνωστός ως α) Hakeemullah Mehsud, β Zulfiqar). Ημερομηνία γέννησης: περίπου 1979. Τόπος γέννησης: Πακιστάν. Ιθαγένεια: πακιστανική. Άλλες πληροφορίες: α) αναφέρεται ότι έχει γεννηθεί στο Νότιο Waziristan, Πακιστάν, β) πιστεύεται ότι διαμένει στο Πακιστάν, γ) αρχηγός της οργάνωσης Tehrik-e Taliban Pakistan (TTP), που έχει τη βάση της σε περιοχές φυλετικών ομάδων κατά μήκος των συνόρων Αφγανιστάν-Πακιστάν. Η ημερομηνία κατονομασίας αναφέρεται στο άρθρο 2α παράγραφος 4 στοιχείο β): 21.10.2010.»
               
            
                  (3)
               
               
                  Η καταχώριση «Wali Ur Rehman. Ημερομηνία γέννησης: περίπου 1970. Τόπος γέννησης: Πακιστάν. Υπηκοότητα: πακιστανική. Άλλες πληροφορίες: α) αναφέρεται ότι έχει γεννηθεί στο Νότιο Waziristan, Πακιστάν, β) πιστεύεται ότι διαμένει στο Πακιστάν, γ) εμίρης του Tehrik-i-Taliban για τη Southwest Waziristan Agency, στις υπό ομοσπονδιακή διοίκηση περιοχές φυλετικών ομάδων του Πακιστάν. Η ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 21.10.2010.» υπό τον τίτλο «Φυσικά πρόσωπα» αντικαθίσταται από τα ακόλουθα:
                  «Wali Ur Rehman. Ημερομηνία γέννησης: περίπου 1970. Τόπος γέννησης: Πακιστάν. Ιθαγένεια: πακιστανική. Άλλες πληροφορίες: α) αναφέρεται ότι έχει γεννηθεί στο Νότιο Waziristan, Πακιστάν, β) πιστεύεται ότι διαμένει στο Πακιστάν, γ) εμίρης της Tehrik-e Taliban Pakistan (TTP) για τη South Waziristan Agency, στις υπό ομοσπονδιακή διοίκηση περιοχές φυλετικών ομάδων του Πακιστάν. Η ημερομηνία κατονομασίας αναφέρεται στο άρθρο 2α παράγραφος 4 στοιχείο β): 21.10.2010.»